**Všeobecne záväzné nariadenie Obce Turany nad Ondavou č. 3/2015 o miestnom poplatku za komunálne odpady a drobné stavebné odpady**

Obec Turany nad Ondavou - Obecné zastupiteľstvo podľa § 4 ods. 3 písm. c) , § 6 a § 11 ods. 4 písm. d), e) a g) zákona č. 369/1990 Zb. o obecnom zriadení v znení neskorších zmien a doplnkov a v súlade s § 36 a súvisiacich ustanovení zákona č. 582/2004 Z.z. o miestnych daniach a miestnom poplatku za komunálne odpady a drobné stavebné odpady v znení neskorších zmien ***v y d á v a pre územie obce Turany nad Ondavou toto všeobecné záväzné nariadenie:***

# § 1 Základné ustanovenie

1. Obecné zastupiteľstvo v Turanoch nad Ondavou podľa § 11 ods. 4 písm. d) zákona č. 369/1990 Zb. o obecnom zriadení v znení neskorších predpisov **r o z h o d l o**, že v nadväznosti na § 98 zákona č. 582/2004 Z.z. o miestnych daniach a miestnom poplatku za komunálne odpady a drobné stavebné odpady

**z** ***a v á d z a***

***s účinnosťou od 1.januára 2016 poplatok za komunálne odpady.***

1. Toto všeobecné záväzné nariadenie upravuje podmienky určovania a vyberania poplatku za komunálne odpady a drobné stavebné odpady na území obce Turany nad Ondavou**.**

# § 2 Predmet poplatku

Poplatok za komunálne odpady a drobné stavebné odpady sa platí za komunálne odpady a drobné stavebné odpady, ktoré vznikajú na území obceTurany nad Ondavou**.**

# § 3 Poplatník

1. Ak ďalej nie je uvedené inak, poplatok platí poplatník, ktorým je :
   1. Fyzická osoba, ktorá má v obci trvalý pobyt alebo prechodný pobyt alebo ktorá je na území obce oprávnená užívať byt, nebytový priestor, pozemnú stavbu alebo jej časť alebo objekt, ktorý nie je stavba alebo záhrada, ovocný sad, trvalý trávny porast na iný účel ako na podnikanie, pozemok v zastavanom území obce okrem lesného pozemku a pozemku, ktorý je evidovaný v katastri nehnuteľnosti ako vodná plocha (ďalej len nehnuteľnosť),
   2. Fyzická osoba – podnikateľ a právnická osoba, ktorá je oprávnená užívať alebo užíva nehnuteľnosť nachádzajúca sa na území obce Turany aj RD slúžiaci ako chata.
      * u poplatníkov podľa ods. 1 písm. a) sa bude vychádzať najmä z údajov evidencie obyvateľov vedenej v evidencii obyvateľstva Obecného úradu Turany nad Ondavou (trvalý a prechodný pobyt)
      * u poplatníkov podľa ods. 1 písm. b) sa do počtu nezapočítavajú osoby, ktoré majú na území obce trvalý alebo prechodný pobyt a sú poplatníkmi podľa ods. 1 písm. a).
2. poplatok platí :
   1. vlastník nehnuteľnosti, nájomca alebo užívateľ nehnuteľnosti,
   2. správca, ak je vlastníkom nehnuteľnosti štát, vyšší územný celok alebo obec, 3) Poplatková povinnosť vzniká dňom, ktorým nastane skutočnosť uvedená v odseku 1).

**§4**

**Určené obdobie**

Obdobím, za ktoré obec vyberá poplatok je kalendárny rok.

**§5**

**Sadzba poplatku**

1) Sadzba poplatku **v obci Turany nad Ondavou** podľa tohto VZN je :

# a) 0,0219 € - za osobu a kalendárny deň – 8,00 €/ rok pre poplatníka podľa § 3 ods. 1, písm. a) tohto VZN,

**b) 8,00 €/ rok pre poplatníka podľa § 3 ods. 1, písm. b) tohto VZN.**

**c/ piata a ďalšie osoby v domácnosti platia 50% zo sumy uvedenej pod písmenom a/**

# 

# §6

# Splatnosť poplatku

Poplatok je splatný do 15 dní od právoplatnosti rozhodnutia. Obec vyrubí poplatok rozhodnutím na základe stanovej sadzby. Poplatok môže byť uhradený v hotovosti v pokladni Obecného úradu alebo bezhotovostných prevodom na účet obce.

# §7

# Oznamovacia povinnosť

1. Pre vyrubenie poplatku za komunálne odpady a drobné stavebné odpady je rozhodujúci stav k 01.januáru kalendárneho roka. Všetky zmeny potrebné k určeniu poplatku je poplatník povinný nahlásiť Obecnému úradu **najneskôr do 31.januára kalendárneho roka.**
2. Poplatník, ktorý nadobudol nehnuteľnosť do vlastníctva, prihlásil sa k trvalému pobytu alebo prechodnému pobytu, začne užívať nehnuteľnosť, odsťahuje sa z trvalého pobytu a pod. je povinný splniť si oznamovaciu povinnosť v lehote do jedného mesiaca.

# §8

# Zníženie a odpustenie poplatku

1) Obec rozhodne o odpustení poplatku za komunálne odpady a drobné stavebné odpady v prípadoch :

1. poplatník, ktorý sa dlhodobo zdržiava v zahraničí (minimálne 6 po sebe nasledujúcich mesiacov) a predloží o tom potvrdenie,
2. poplatník, ktorý predloží potvrdenie o zaplatení poplatku inej obci,
3. poplatník vo výkone trestu (predloží potvrdenie o výkone trestu),
4. poplatník, ktorý sa dlhodobo zdržiava mimo miesta trvalého pobytu (pracovný pobyt, študijný pobyt, v ústave sociálnej starostlivosti a pod.).

O odpustení poplatku je potrebné požiadať písomne s odôvodnením a doložením príslušných dokladov na úľavu v lehote do **31. januára kalendárneho roku.**

# §9

# Zrušovacie ustanovenie

Ruší sa VZN obce zo dňa 16.12.2013 o miestnom poplatku odpady a drobné stavebné odpady pre rok 2014.

# §10

# Záverečné ustanovenia

Toto VZN bolo schválené Obecným zastupiteľstvom v Turanoch nad Ondavou dňa 2.12. 2015 uznesením číslo 3/2015 a nadobúda účinnosť dňom 01.01.2016

Vyvesené na úradnej tabuli v obci Turany n/O dňa: 3.12.2015

VZN zvesené z úradnej tabule v obci Turany n/O, dňa: 18.12.2015

VZN nadobúda účinnosť dňa: 1.1.2016

# 

# Mgr. Ján Jakubov

**Starosta obce**